Human Brain Project

Ihmisaivoprojekti (Human Brain Project, HBP) on vuonna 2013 käynnistynyt EU:n rahoittama 1,2 miljardin euron tutkimushanke, jonka tavoitteena on kehittää ihmisaivojen tietokonesimulaatio vuoteen 2023 mennessä. Tätä yhtä historian suurinta aivotutkimushanketta johtaa Henry Markram sveitsiläisen Lausannen teknillisen korkeakoulun Brain Mind -instituutinssa. Siihen osallistuu (aivotutkimuksen, neurofysiologian, mikrobiologian ja tietotekniikan) tutkijoita yli 80 tutkimuslaitoksesta eri maista. 

Hankkeen budjetti kymmenen vuoden jaksolla (2013–2023) on miljardi euroa.

Simulaatiotietokone 
Simulaation toteutukseen tarvitaan supertietokone, jollaista ei vielä ole olemassa. Tämän hetken (2016) nopein tietokone on kiinalainen Tianhe-2, jonka laskentateho on 34 petaflopsia (34 x 1015 liukulukuoperaatiota sekunnissa). Ihmisaivoprojektin simulaation käynnistyessä 2023 tarvittava laskentateho on useita exaflopseja (1018 ). Suuruusluokkaa kuvaa se, että nykyisten 500 suurimman tietokoneen tehot yhdistämällä saataisiin vain 1/3 tarvittavasta.

Suomalaisia osaprojekteja 
TTY:n laskennallisen neurotieteen tutkimusryhmä on mukana maailmanlaajuisestikin uraauurtavassa huippututkimushankkeessa. Ryhmää vetää dosentti Marja-Leena Linne Tampereen teknillisen yliopiston signaalinkäsittelyn laitokselta. Hankkeessa kehitetään työkaluja neurotieteilijöille ja teollisuuden kehitysinsinööreille.

Lähteet

Aiheesta muualla 
 Aivojen ymmärrys antaa potkua tekoälylle
 Human Brain Project -hankkeen kotisivut 

Tieteellinen mallintaminen
Laskennallinen tiede
Kognitiotiede